PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2005/FV/3/1/022	Bratislava 03.03.

 2005	

       Protimonopolný úrad Slovenskej republiky, odbor koncentrácií, v správnom konaní začatom z vlastného podnetu vo veci uloženia pokuty za porušenie § 10 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov a porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. podnikateľovi LEVEN, a.s., so sídlom Ku Bratke 5, 934 01 Levice,  IČO: 36540005 

rozhodol

1) 	na základe § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady 
č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov tak, že za porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov vykonávať práva a povinnosti vyplývajúce zo vzniku  koncentrácie, ktorá spočívala v získaní priamej kontroly podnikateľa LEVEN, a.s., so sídlom Ku Bratke 5, 934 01 Levice,  IČO: 36540005 nad podnikateľom FORTUNAE, s.r.o., so sídlom Nábrežná 1, 934 01 Levice, IČO: 31429181 
a)	nadobudnutím 48% obchodného podielu spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 od podnikateľa TENERGO Brno, a. s., Křenová 65, 602 00 Brno, Česká republika, IČO: 26219417 dňa 6.5.2002,
b)	zaplatením kúpnej ceny za 48 % podiel v spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 podnikateľovi TENERGO Brno, a. s., Křenová 65, 602 00 Brno, Česká republika, IČO: 26219417  v plnom rozsahu dňa 6.5.2002,
c)	výkonom svojich hlasovacích práv ako spoločníka na zasadnutí valného zhromaždenia podnikateľa FORTUNAE, s. r. o., so sídlom Nábrežná 1, 934 01 Levice, IČO: 31429181, ktoré sa konalo dňa 29. 5. 2002 spočívajúcich v prijatí uznesenia č. 5/V/2002, ktorým bol odvolaný konateľ spoločnosti FORTUNAE Ing. Tibor Ešek a bol vymenovaný nový konateľ Ing. Peter Varga, 
d)	výkonom svojich hlasovacích práv ako spoločníka na zasadnutí valného zhromaždenia podnikateľa FORTUNAE, s. r. o., so sídlom Nábrežná 1, 934 01 Levice, IČO: 31429181, ktoré sa konalo dňa 29. 5. 2002 spočívajúcich v prijatí uznesenia č. 6/V/2002, ktorým boli odvolaní dvaja členovia dozornej rady 
Ing. Gustav Poslušný a Ing. Jeleček a boli vymenovaní noví členovia dozornej rady Ing. Vladimír Klein a Ing. Peter Bodnár, 
e)	výkonom svojich hlasovacích práv ako spoločníka na zasadnutí valného zhromaždenia podnikateľa FORTUNAE, s. r. o., so sídlom Nábrežná 1, 934 01 Levice, IČO: 31429181, ktoré sa konalo dňa 29. 5. 2002 spočívajúcich v schválení zmeny spoločenskej zmluvy v znení predloženého dodatku č. 10,
f)	výkonom svojich hlasovacích práv ako spoločníka na zasadnutí mimoriadneho valného zhromaždenia spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181, ktoré sa konalo dňa 24. 9. 2002  spočívajúcich v prijatí uznesenia č. 1/IX/2002, ktorým schválilo postup a podmienky prevodu obchodného podielu spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 v spoločnosti SLUŽBYT LEVICE, s.r.o., Poľná 8, 934 05 Levice a o zmluve a predaji nehnuteľnosti vo vlastníctve FORTUNAE, s. r. o., so sídlom Nábrežná 1, 934 01 Levice, IČO: 31429181, ktorá sa nachádza   v Leviciach na ul. Poľná 8, 
g)	výkonom svojich hlasovacích práv ako spoločníka na zasadnutí mimoriadneho valného zhromaždenia spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181, ktoré sa konalo dňa 24. 9. 2002  spočívajúcich prijatím uznesenia č. 2/IX/2002, ktorým valné zhromaždenie schválilo odpredaj 52% obchodného podielu spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 od podnikateľa mesto Levice podľa Zmluvy o prevode obchodného podielu spoločnosti FORTUNAE, s.r.o., Levice, uzavretej dňa 23. 1. 2002 medzi mestom Levice, Nám. hrdinov č. 1, 934 01 Levice (ďalej len „mesto Levice“) ako prevádzajúcim a spoločnosťou LEVEN, ako nadobúdateľom v znení Dodatku č. 1.,

2) a na základe § 38 ods. 2 v nadväznosti na § 38 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. tak, že za porušenie § 10 ods. 13 č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z.  vykonávať práva a povinnosti vyplývajúce zo vzniku  koncentrácie, ktorá spočívala v získaní priamej kontroly podnikateľa LEVEN, a.s., so sídlom Ku Bratke 5, 934 01 Levice,  IČO: 36540005 nad podnikateľom FORTUNAE, s.r.o., so sídlom Nábrežná 1, 934 01 Levice, IČO: 31429181 podnikateľovi LEVEN, a.s., so sídlom Ku Bratke 5, 934 01 Levice,  IČO: 36540005 

a)	nadobudnutím 52% obchodného podielu spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 od podnikateľa mesto Levice, Nám. hrdinov č. 1, 934 01 Levice dňa 12.11.2002 a
b)	zaplatením kúpnej ceny za 52% podiel v spoločnosti FORTUNAE, s. r. o., so sídlom Nábrežná 1, 934 01 Levice, IČO: 31429181 mestu Levice, Nám. hrdinov č. 1, 934 01 Levice a to 3 splátky zo štyroch od 25. júna 2002 do 8.11.2002

ukladá podnikateľovi LEVEN, a. s. so sídlom Ku Bratke č. 5, 934 01 Levice, IČO: 36540005 pokutu vo výške 100 000,- Sk (slovom stotisíc korún slovenských).  Podnikateľ LEVEN, a. s. so sídlom Ku Bratke č. 5, 934 01 Levice, IČO: 36540005 je povinný uloženú pokutu uhradiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet Štátnej pokladnice č. 7000060793/8180 KS:1118 VS:05531022

Odôvodnenie:

	Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 17. 7. 2002 doručené listom zaevidovaným pod č. 3992/2002 oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon č. 136/2001 Z.z.“) podnikateľom LEVEN, a. s. so sídlom Ku Bratke č. 5, 934 01 Levice, IČO: 36540005 (ďalej len „LEVEN“), v ktorom prostredníctvom splnomocneného právneho zástupcu JUDr. Jozefa Grmana, advokáta Advokátskej kancelárie so sídlom Pribinova 25, P.O.BOX 6, 810 11 Bratislava oznamuje vznik koncentrácie, ktorou podnikateľ LEVEN získal kontrolu nad podnikateľom FORTUNAE, s. r. o., so sídlom Nábrežná 1, 934 01 Levice, IČO: 31429181 (ďalej len „FORTUNAE“)a to na základe Zmluvy o prevode obchodného podielu spoločnosti FORTUNAE, s.r.o., Levice, uzavretej dňa 23. 1. 2002 medzi mestom Levice, Nám. hrdinov č. 1, 934 01 Levice (ďalej len „mesto Levice“) ako prevádzajúcim a spoločnosťou LEVEN, ako nadobúdateľom (ďalej len „Zmluva 1“) a na základe Zmluvy č. 1/2002 o prevode obchodného podielu spoločnosti FORTUNAE, s. r. o., Levice, uzavretej medzi spoločnosťou TENERGO Brno, a. s., Křenová 65, 602 00 Brno, Česká republika ako prevádzajúcim, IČO: 26219417 (ďalej len „TENERGO“) a spoločnosťou LEVEN ako nadobúdateľom (ďalej len „Zmluva 2“). 

	Na základe predmetného oznámenia koncentrácie sa podľa § 25 ods. 1 zákona  č. 136/2001 Z.z. v spojení s § 18 ods. 1 zákona č. 71/1967 Zb. o správnom konaní (správny poriadok) začalo dňa 17. 7. 2002 správne konanie vo veci koncentrácie podnikateľov LEVEN a FORTUNAE.

	V predmetnom správnom konaní bol účastníkom správneho konania podľa 
§ 25 ods. 3 zákona č. 136/2001 Z.z. podnikateľ LEVEN, pričom účastníkom predmetnej koncentrácie boli podnikatelia LEVEN a FORTUNAE.

	Vzhľadom k tomu, že 1.10.2002 nadobudol účinnosť zákon č. 465/2002 Z.z. o skupinových výnimkách zo zákazu dohôd obmedzujúcich súťaž a o zmene a doplnení niektorých zákonov (ďalej len „zákon 465/2002“), úrad od 1.10.2002 postupoval podľa zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona 
č. 465/2002 Z.z. (ďalej len „zákon v znení 465/2002 Z.z.“)

	Dňa 29.11.2002 vydal úrad rozhodnutie č. 2002/FH/3/1/253, ktorým súhlasil s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona v znení 465/2002 Z.z. spočívajúcou v získaní kontroly podnikateľa LEVEN nad podnikateľom FORTUNAE na základe Zmluvy 1 a Zmluvy 2 (ďalej len „Rozhodnutie“). Rozhodnutie nadobudlo právoplatnosť dňa 5.12.2002.

Podnikateľ LEVEN nepožiadal v súlade s § 10 ods. 15 zákona v znení 465/2002 Z.z. o udelenie výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

	Vychádzajúc z podkladov, ktoré boli úradu predložené v rámci správneho konania vo veci koncentrácie podnikateľov LEVEN a FORTUNAE začal úrad po nadobudnutí právoplatnosti Rozhodnutia všeobecné šetrenie, v ktorom skúmal, či v súvislosti s predmetnou koncentráciou nedošlo k porušeniu ustanovenia § 10 ods. 13 zákona č. 136/2001 Z.z. a k porušeniu ustanovenia § 10 ods. 13 zákona v znení 465/2002 Z.z.. Podľa týchto ustanovení účastníci koncentrácie nesmú vykonávať práva a povinnosti vyplývajúce z koncentrácie až do nadobudnutia právoplatnosti rozhodnutia o nej. Pričom obdobím, v ktorom mohlo dôjsť k porušeniu týchto ustanovení je obdobie od 23.1.2002, kedy boli Zmluva 1 a Zmluva 2 uzavreté do dňa 5.12.2002, kedy Rozhodnutie nadobudlo právoplatnosť.

Podľa § 44a ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon v znení neskorších predpisov“) sa právne vzťahy vzniknuté pred dňom nadobudnutia platnosti zmluvy o pristúpení Slovenskej republiky k Európskej únii spravujú ustanoveniami tohto zákona; vznik týchto vzťahov sa posudzuje podľa doterajších vzťahov.

	Podľa § 44a ods. 12 zákona č. 136/2001 Z.z. v znení neskorších predpisov na ukladanie pokút za porušenie ustanovení doterajších predpisov, ktoré vzniklo pred dňom nadobudnutia účinnosti zákona č. 136/2001 Z.z. v znení neskorších predpisov, sa použijú ustanovenia doterajších predpisov.

Vzhľadom na hore uvedené ustanovenia a vzhľadom na to, že v rámci obdobia, v ktorom mohlo dôjsť k porušeniu zákona (t.j. od 23.1.2002 do 5.12.2002) nadobudol 1.10.2002 účinnosť zákon 465/2002, úrad zisťoval, či v rámci tohto obdobia došlo k porušeniu ustanovenia § 10 ods. 13 zákona č. 136/2001 Z.z. a/alebo k porušeniu ustanovenia § 10 ods. 13 zákona v znení 465/2002 Z.z.. 

	Úrad v rámci všeobecného šetrenia požiadal podnikateľa FORTUNAE listom č. 7563/PMÚSR/2003 zo dňa 5.12.2003 o tieto informácie a podklady:

1)	zápisnice zo zasadnutí Valného zhromaždenia podnikateľa FORTUNAE z obdobia od 23.1.2002 do 5.12.2002,
2)	doklad o zaplatení kúpnej ceny podľa čl. III ods. 2 Zmluvy o prevode obchodného podielu spoločnosti FORTUNAE uzavretej medzi mestom Levice ako prevádzajúcim a podnikateľom LEVEN ako nadobúdateľom zo dňa     23. 1. 2002 a podľa čl. III ods. 2 Zmluvy č. 1/2002 o prevode obchodného podielu podnikateľa FORTUNAE uzavretej medzi podnikateľom TENERGO ako prevádzajúcim a podnikateľom LEVEN ako nadobúdateľom zo dňa 23. 1. 2002.

Listom č. 5777/PMÚSR/2004 zo dňa 10.11.2004 požiadal o tieto podklady a informácie:

1)	kedy bola na účet predávajúceho pripísaná 3. splátka podľa čl. III ods. 2 Zmluvy 1, nakoľko podľa čl. VII tejto Zmluvy 1 sa na túto skutočnosť viaže jej účinnosť.  Informáciu, či neboli prijaté k Zmluve 1 ďalšie dodatky a o ich predloženie,
2)	predložiť dodatok č. 10 k spoločenskej zmluve podnikateľa FORTUNAE

Listom č.8013/2003 zo dňa 22.12.2003 a listom č. 6525/2004 zo dňa 13.12.2004 boli predložené požadované informácie a podklady.

Na základe analýzy podkladov a informácií, ktoré boli úradu predložené v priebehu správneho konania vo veci predmetnej koncentrácie ako aj v rámci všeobecného šetrenia vykonaného úradom v náväznosti na predmetné správne konanie v súvislosti s možným porušením § 10 ods. 13 zákona č. 136/2001 Z.z. a porušenie § 10 ods. 13 zákona v znení 465/2002 Z.z. podnikateľom LEVEN, úrad dospel k názoru, že podnikateľ LEVEN:

1) porušil § 10 ods. 13 zákona č. 136/2001 Z.z a to tým, že :
a)	nadobudol 48% obchodný podiel spoločnosti FORTUNAE od podnikateľa TENERGO Brno, a.s.
Podľa § 115 Obchodného zákonníka „účinky prevodu obchodného podielu podľa odsekov 1 a 2 nastávajú voči spoločnosti odo dňa doručenia zmluvy o prevode obchodného podielu, ak nenastanú až s neskoršou účinnosťou zmluvy, nie však skôr, ako valné zhromaždenie vysloví súhlas s prevodom obchodného podielu, ak podľa zákona alebo spoločenskej zmluvy sa súhlas valného zhromaždenia na prevod obchodného podielu vyžaduje.“
Podľa čl. VII ods. 3 Zmluvy č. 2 účinky prevodu obchodného podielu spoločnosti FORTUNAE od podnikateľa TENERGO na podnikateľa LEVEN nastanú účinnosťou Zmluvy č. 2. Podľa čl. VII. ods. 2 v nadväznosti na č. III ods. 2 a 3 Zmluvy č. 2 táto zmluva nadobúda účinnosť dňom, kedy je na účet predávajúceho pripísaná 2. splátka dohodnutej kúpnej ceny. 
Ako vyplýva z bodu 3. zápisnice valného zhromaždenia podnikateľa FORTUNAE zo dňa 29.5.2002 súhlas na prevod obchodného podielu podľa Zmluvy č. 2 bol daný na zasadnutí dňa 23.1.2002, požadovaná cena bola v plnom rozsahu uhradená dňa 6.5.2002 a teda zmluva dňom tejto úhrady nadobudla účinnosť.
Úrad teda konštatuje, že dňa 6.5.2002 bol prevedený obchodný podiel spoločnosti FORTUNAE od podnikateľa TENERGO na podnikateľa LEVEN.
b)	zaplatil kúpnu cenu za 48 % podiel v spoločnosti FORTUNAE v plnom rozsahu dňa 6.5.2002. Vyplýva tak z bodu 3 zápisnice z Valného zhromaždenia podnikateľa FORTUNAE zo dňa 29.5.2002 a uznesenia č. 1/V/2002 prijatým na tomto valnom zhromaždení,
c)	vykonával ako spoločník svoje hlasovacie práva na zasadnutí valného zhromaždenia podnikateľa FORTUNAE, ktoré sa konalo dňa 29. 5. 2002 spočívajúce v prijatí uznesenia č. 5/V/2002, ktorým bol odvolaný konateľ spoločnosti FORTUNAE Ing. Tibor Ešek a bol vymenovaný nový konateľ 
Ing. Peter Varga. Vyplýva to zo zápisnice z tohto Valného zhromaždenia podnikateľa FORTUNAE, 
d)	vykonával ako spoločník svoje hlasovacie práva na zasadnutí valného zhromaždenia podnikateľa FORTUNAE, ktoré sa konalo dňa 29. 5. 2002 spočívajúce v prijatí uznesenia č. 6/V/2002, ktorým boli odvolaní dvaja členovia dozornej rady Ing. Gustav Poslušný a Ing. Jeleček a boli vymenovaní nový členovia dozornej rady Ing. Vladimír Klein a Ing. Peter Bodnár. Vyplýva to zo zápisnice z tohto Valného zhromaždenia podnikateľa FORTUNAE, 
e)	vykonával ako spoločník svoje hlasovacie práva na zasadnutí valného zhromaždenia podnikateľa FORTUNAE, ktoré sa konalo dňa 29. 5. 2002 spočívajúce v schválení zmeny spoločenskej zmluvy v znení predloženého dodatku č. 10. Vyplýva to zo zápisnice z tohto Valného zhromaždenia podnikateľa FORTUNAE, 
f)	vykonával ako spoločník svoje hlasovacie práva na zasadnutí mimoriadneho valného zhromaždenia spoločnosti FORTUNAE, ktoré sa konalo dňa 24. 9. 2002  spočívajúce v prijatí uznesenia č. 1/IX/2002, ktorým schválilo postup a podmienky prevodu obchodného podielu spoločnosti FORTUNAE v spoločnosti SLUŽBYT LEVICE, s.r.o., Poľná 8, 934 05 Levice a o zmluve a predaji nehnuteľnosti vo vlastníctve FORTUNAE, ktorá sa nachádza   v Leviciach na ul. Poľná 8. Vyplýva to zo zápisnice z tohto Valného zhromaždenia podnikateľa FORTUNAE. 
g)	vykonával ako spoločník svoje hlasovacie práva na zasadnutí mimoriadneho valného zhromaždenia spoločnosti FORTUNAE, ktoré sa konalo dňa 24. 9. 2002  spočívajúce v prijatí uznesenia č. 2/IX/2002, ktorým valné zhromaždenie schválilo odpredaj 52% obchodného podielu spoločnosti FORTUNAE od podnikateľa mesto Levice podľa Zmluvy 1 v znení Dodatku č. 1. Vyplýva to zo zápisnice z tohto Valného zhromaždenia podnikateľa FORTUNAE. 

2. porušil § 10 ods. 13 zákona v znení 465/2002 Z.z.  a to tým, že:
a) 	nadobudol 52% obchodný podiel spoločnosti FORTUNAE od podnikateľa mesto Levice
Podľa čl. VII ods. 2 Zmluvy č. 1 v znení dodatku č. 1 táto zmluva nadobudne účinnosť uhradením 3. splátky podľa článku III. ods. 2 tejto zmluvy. Pričom za deň úhrady sa považuje deň, kedy bude dohodnutá suma pripísaná na účet prevádzajúceho.
Súhlas na prevod obchodného podielu podľa Zmluvy č. 1 v znení dodatku č. 1 bol daný na mimoriadnom valnom zhromaždení podnikateľa FORTUNAE zo dňa 24.9.2002 prijatím uznesenia č. 1/IX/2002. 
Dňa 13.12.2004 bol úradu od podnikateľ FORTUNAE doručený list, zaevidovaný pod č. 6525/2004, ktorého prílohou bolo potvrdenie mesta Levice o zaplatení 3 splátky kúpnej ceny dňa 12.11.2002 v zmysle hore uvedených článkov Zmluvy č. 1.
Na základe hore uvedených skutočností úrad konštatuje, že dňa že dňa 12.11.2002 bol prevedený obchodný podiel spoločnosti FORTUNAE od podnikateľa mesto Levice na podnikateľa LEVEN.
b)	zaplatil kúpnu cenu mestu Levice za 52% podiel v spoločnosti FORTUNAE a to 3 splátky zo štyroch podľa Zmluvy č. 1 od 25. júna 2002 do 8.11.2002. Na dátum, kedy bola tretia splátka pripísaná na účet predávajúceho bola viazaná účinnosť Zmluvy č. 1. Posledná splátka bola zaplatená 27.3.2003. Vyplýva to z prílohy k listu podnikateľa FORTUNAE doručenému úradu dňa 13.12.2004, ktorý bol zaevidovaný pod č. 6525/2004. 

Vzhľadom na vyššie uvedené úrad listom č. 26/PMÚSR/2005 zo dňa 4. 1.2005 informoval podnikateľa LEVEN, že dňom doručenia tohto listu úrad začne z vlastného podnetu podľa § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) v nadväznosti na § 25 ods. 1 zákona č. 136/2001 Z.z. v znení neskorších predpisov správne konanie vo veci uloženia pokuty podľa § 38 ods. 1 zákona č. 136/2001 Z.z. za porušenie ustanovenia § 10 ods. 13 zákona č. 136/2001 Z.z. a podľa § 38 ods. 2 v nadväznosti na § 38 ods. 1 zákona v znení 465/2002 Z.z. za porušenie § 10 ods. 13 zákona v znení 465/2002 Z.z.. 

Za účastníka správneho konania vo veci uloženia pokuty podľa § 38 ods. 1 zákona č. 136/2001 Z.z. za porušenie ustanovenia § 10 ods. 13 zákona č. 136/2001 Z.z. a podľa § 38 ods. 2 v nadväznosti na § 38 ods. 1 zákona v znení 465/2002 Z.z. za porušenie § 10 ods. 13 zákona v znení 465/2002 Z.z. úrad určil podnikateľa LEVEN, vychádzajúc pritom z ustanovenia § 25 ods. 3 zákona č. 136/2001 Z.z. a 
§ 25 ods. 3  zákona v znení 465/2002 Z.z. v nadväznosti na Rozhodnutie, v ktorom bolo preukázané, že podnikateľ LEVEN je podnikateľom podľa § 2 zákona 
č. 513/1991 Zb. Obchodný zákonník v znení neskorších predpisov a teda je podnikateľom podľa § 3 ods. 2 zákona č. 136/2001 Z.z a podľa § 3 ods. 2 zákona v znení 465/2002 Z.z.. Uvedenú skutočnosť považoval úrad v predmetnom správnom konaní podľa § 32 ods. 2 správneho poriadku za skutočnosť známu úradu z jeho úradnej činnosti.

Úrad listom č. 26/PMÚSR/2005 zo dňa 4.1.2005 zároveň požiadal podnikateľa LEVEN o predloženie obratu podnikateľa LEVEN za rok 2004.

	Na základe doručenia doručenky listu č. 26/PMÚSR/2005 zo dňa 4.1.2005 začalo správne konanie vo veci uloženia pokuty podľa § 38 ods. 1 zákona 
č. 136/2001 Z.z. za porušenie ustanovenia § 10 ods. 13 zákona č. 136/2001 Z.z. a podľa § 38 ods. 2 v nadväznosti na § 38 ods. 1 zákona v znení 465/2002 Z.z. za porušenie § 10 ods. 13 zákona v znení 465/2002 Z.z. pod č. 0015/OK/2005.

	Podnikateľ LEVEN listom zaevidovaným pod č. 173/2005 doručeným dňa 14.1.2005 požiadal o predĺženie lehoty na predloženie informácií a podkladov.
	Úrad listom č. 383/PMÚSR/2005 zo dňa 21.1.2005 predĺžil lehotu na predloženie žiadaných informácií a podkladov.
	Listom doručeným úradu dňa 21.1.2005 zaevidovaným pod č. 374/2005 JUDr. Peter Majka, advokát, Kapitulská 15, 811 01 Bratislava (ďalej len „právny zástupca“) oznámil úradu, že bol na základe plnomocenstva poverený zastupovaním spoločnosti LEVEN v konaniach pred úradom, pričom originál plnomocenstva je uložený na úrade v spise č. 2003/FH/3/1/169.
	Zároveň požiadal o predĺženie lehoty na predloženie informácií a podkladov tak ako vyplýva z listu č. 26/PMÚSR/2005 zo dňa 4.1.2005.
	Listom č. 384/PMÚSR/2005 zo dňa 24.1.2005 bolo právnemu zástupcovi oznámené, že bolo vyhovené žiadosti podnikateľa LEVEN o predĺženie lehoty na predloženie predmetných informácií a podkladov.

Nakoľko k porušeniu zákona o ochrane hospodárskej súťaže došlo v období, v ktorom boli účinné zákon č. 136/2001 Z.z. ako aj zákon v znení 465/2002 Z.z. úrad aj pri uložení pokuty za toto porušenie zobral do úvahy obidva zákony. 

Podľa § 38 ods. 1 zákona č. 136/2001 Z.z. úrad uloží pokutu podnikateľovi, ktorý porušil povinnosť podľa § 10 ods. 13 zákona č. 136/2001 Z.z. do 10% z obratu podľa § 10 ods. 3 zákona č. 136/2001 Z.z. za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk.
Podľa § 38 ods. 2 zákona v znení 465/2002 Z.z. úrad môže uložiť pokutu podľa § 38 ods. 1 zákona v znení 465/2002 Z.z podnikateľovi, ktorý porušil povinnosť podľa § 10 ods. 13 zákona v znení 465/2002 Z.z. 
Podľa § 38 ods. 1 zákona v znení 465/2002 Z.z úrad uloží podniakteľovi pokutu do 10 % z obratu podľa § 10 ods. 3 zákona v znení 465/2002 Z.z za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk.

	Podľa § 10 ods. 3 zákona č. 136/2001 Z.z. a podľa § 10 ods. 3 zákona v znení 465/2002 Z.z.  obrat na účely tohto zákona je súčet tržieb, výnosov alebo príjmov z predaja tovaru, ku ktorému sa pripočíta finančná pomoc poskytnutá podnikateľovi.

	Podľa § 38 ods. 3 zákona č. 136/2001 Z.z. a podľa § 38 ods. 4 zákona v znení 465/2002 Z.z. predchádzajúcim uzavretým účtovným obdobím podľa § 38 ods. 1 zákona č. 136/2001 Z.z. a podľa § 38 ods. 1 zákona v znení 465/2002 Z.z. je rok predchádzajúci roku, v ktorom je vydané rozhodnutie úradu, alebo ak nie sú dostupné údaje za tento rok, potom rok predchádzajúci tomuto roku.

	Dňa 11.2.2005 bol úradu doručený list zaevidovaný pod č. 831/2005 od právneho zástupcu, v ktorom bol poskytnutý predbežný obrat podnikateľa LEVEN za rok 2004, ktorý predstavuje 214.419.178,-Sk.  Nakoľko išlo iba o predbežný údaj a v období vydania tohto rozhodnutia ešte nebolo uzavreté účtovné obdobie za rok 2004, úrad pri uložení pokuty vychádzal z predchádzajúceho uzavretého účtovného obdobia,  teda z roku 2003 a požiadal právneho zástupcu o jeho predloženie. 
	Dňa 21.2.2005 bol úradu doručený list zaevidovaný pod č. 995/2005 od právneho zástupcu v ktorom bol poskytnutý obrat podnikateľa LEVEN dosiahnutý v roku 2003, ktorý predstavuje 231 176 000,-Sk.

	Podľa § 38 ods. 9 zákona č. 136/2001 Z.z. a podľa § 38 ods. 10 zákona v znení 465/2002 Z.z. úrad pri ukladaní pokuty posudzuje závažnosť a dĺžku trvania porušovania ustanovení tohto zákona. Úrad pri posudzovaní závažnosti porušovania ustanovení tohto zákona berie do úvahy jeho povahu, skutočný dopad na trh, a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné faktory, najmä opakované porušovanie tohto zákona tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania ustanovení tohto zákona, získanie majetkového prospechu v dôsledku porušenia ustanovenia tohto zákona alebo neplnenie dohody obmedzujúcej súťaž v praxi.

	Listom doručeným úradu dňa 11.2.2005 zaevidovaným pod č. 831/2005 od právneho zástupcu sa tiež uvádza: „že v prípade, ak došlo k porušeniu ustanovenia § 10 ods. 14 zákona, jednalo sa o porušenie časovo obmedzené a v rozpore s týmto ustanovením boli zo strany LEVEN urobené nevyhnutné kroky na ochranu majetku spoločnosti FORTUNAE ako aj na stabilizáciu jej ekonomického a hospodárskeho postavenia. Skutočnosť, že išlo o kroky uvedeného charakteru preukazuje fakt, že FORTUNAE k dnešnému dňu hospodársky prosperuje ako aj skutočnosť, že samotná koncentrácia bola PMÚ SR riadne schválená. V zmysle § 38 ods. 10 zákona, PMÚ SR pri ukladaní pokuty posudzuje závažnosť a dĺžku trvania porušovania ustanovení zákona. PMÚ SR pri posudzovaní závažnosti porušovania berie do úvahy jeho povahu, skutočný dopad na trh a tak kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné skutočnosti, najmä opakované porušovanie tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania, získanie majetkového prospechu v dôsledku porušovania alebo neplnenia dohody obmedzujúcej súťaž v praxi. Na základe uvedeného ustanovenia je možné konštatovať, že v posudzovanom prípade sú preukázateľne splnené všetky poľahčujúce okolnosti skúmané pri uložení pokuty. Z uvedeného dôvodu žiadame v prípade uloženia pokuty zobratie uvedených skutočností do úvahy a uloženie pokuty v spodnom rozmedzí zákonom určeného rozsahu.“
Úrad sa zaoberal námietkami právneho zástupcu, že išlo len o nevyhnutné kroky na ochranu majetku spoločnosti FORTUNAE a jej ekonomickú stabilizáciu, ale tiež musel zobrať do úvahy fakt, že podnikateľ LEVEN nevyužil možnosť požiadať úrad o výnimku zo zákazu podľa § 10 ods. 13 zákona č. 136/2001 Z.z. ako aj 
§ 10 ods. 13 zákona v znení 465/2002 Z.z..

	Úrad v posudzovanom prípade prihliadol pri ukladaní pokuty podnikateľovi LEVEN za porušenie ustanovení § 10 ods. 13 zákona č. 136/2001 Z.z. a § 10 ods. 13 zákona v znení 465/2002 Z.z. na nasledovné skutočnosti: celková dĺžka porušenia bola vyše 7 mesiacov. Koncentrácia podnikateľov LEVEN a FORTUNAE bola Rozhodnutím schválená. V predmetnom prípade sa jedná o prvé porušenie zákona č. 136/2001 Z.z. a zákona v znení 465/2002 Z.z.. podnikateľom LEVEN. Úrad nezistil získanie majetkového prospechu v dôsledku porušenia ustanovenia zákona č. 136/2001 Z.z. a zákona v znení 465/2002 Z.z..

    	Podľa § 38 ods. 7 zákona č. 136/2001 Z.z.  pokuty podľa § 38 ods. 1 zákona č. 136/2001 Z.z. môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení zákona č. 136/2001 Z.z. 
	Podľa § 38 ods. 7 zákona v znení 465/2002 Z.z. pokuty podľa § 38 ods. 1 zákona v znení 465/2002 Z.z. môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení zákona v znení 465/2002 Z.z.; v prípade pokračovacieho správneho deliktu alebo trvajúceho správneho deliktu začne lehota plynúť odo dňa, keď došlo poslednýkrát k porušeniu ustanovení zákona v znení 465/2002 Z.z..
V súvislosti s § 38 ods. 7 zákona č. 136/2001 Z.z. a § 38 ods. 7 zákona v znení 465/2002 Z.z. úrad teda skúmal, či bola zachovaná subjektívna a objektívna premlčacia lehota obsiahnutá v predmetných ustanoveniach uvedených zákonov.  Vzhľadom na to, že k začatiu predmetného správneho konania došlo dňa 4.1.2005 ako aj vzhľadom na to, že k predmetnému porušeniu zákona došlo v období od 6.5.2002, kedy došlo k prvému porušeniu § 10 ods. 13 zákona č. 136/2001 Z.z. do 5.12.2002, kedy nadobudlo právoplatnosť Rozhodnutie, úrad dospel k záveru, že subjektívna štvorročná ako aj objektívna osemročná lehota bola zachovaná.
	
      	Podľa § 33 zákona č. 136/2001 Z.z. v znení neskorších predpisov úrad vyzval podnikateľa LEVEN listom č. 1020/PMÚ SR/2005 zo dňa 22.2.2005, aby sa ústne alebo písomne pred vydaním rozhodnutia úradu vyjadril k jeho podkladu a k spôsobu jeho zistenia, prípadne navrhol jeho doplnenie do 10 pracovných dní odo dňa doručenia predmetného listu. 
       
	Podnikateľ LEVEN sa k predmetnej výzve vyjadril listom doručeným úradu dňa 25.2.2005 zaevidovaným pod č.1090/PMÚ SR/2005 tak, že súhlasí s rozsahom a výsledkami šetrenia, ktoré zrealizoval úrad v súvislosti s predmetným konaním, avšak opätovne požiadal úrad, aby pre stanovení výšky sankcie prihliadol na ustanovenie § 38 ods. 10 zákona, predovšetkým na skutočnosti, že toto porušenie nebolo úmyselné, že trvalo časovo obmedzenú a krátku dobu a že spoločnosť LEVEN počas celého konania s úradom aktívne spolupracovala. 
	Podnikateľ teda LEVEN prostredníctvom právneho zástupcu neuviedol žiadne výhrady k podkladu a k spôsobu zistenia predmetného rozhodnutia a neuviedol žiadne nové skutočnosti.

	Úrad na základe hore uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:
     
          Podľa ustanovenia § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení  neskorších predpisov v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.               Podľa § 61 ods. 1 správneho poriadku včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                                                                                   Ing. Dušan Valo
                                                                             riaditeľ odboru koncentrácií

Rozhodnutie sa doručí: 

JUDr. Peter Majka
Advokát
Kapitulská 15
811 01 Bratislava